Ole Nilssen (folkemusiker)

Ole Nilssen (født 1993) er en norsk folkemusiker og folkedanser fra Løten i Hedmark, utdannet fra Norges musikkhøgskole i Oslo, og NTNU i Trondheim. Han er frilansmusiker- og danser og spiller torader og trekkspill.

Han kommer fra ei folkemusikkslekt på Hedmarken der far og bestefar var læremestre gjennom oppveksten. Nilssen arbeider som solist, ensemblemusiker, dansespelemann, og instruktør både i dans og spel. 

Han vant i 2015 Folkelarmprisen (tradisjonelt samspill) for plata Slåttespel på toradar med trioen Rustad/Nilssen/Ranøien. I 2017 debuterte han med soloalbumet Premiér. Han vant Folkelarmprisen i klassen solo i 2018 for Løten 2018 sammen med sin onkel Thomas Nilssen og vant samme år FolkOrg sin talentpris INTRO-folk under Folkelarm. Som vinner av INTRO-folk fikk han et GRAMO-stipend på 100.000 kr, spilleoppdrag på Riksscenen og showcase på Folkelarm 2019.

Priser og utmerkelser 
 Vinner av Dans fele kl. A på Landskappleiken (2014, 2016, 2019 og 2022)
 Vinner av runddans senior på Landsfestivalen (2013 og 2014)
 Vinner av kongepokal og landskappleiken på durspel (2022)
 Årets dansespelemann på Landskappleiken (2010)
 Sparebanken Hedmark - talentstipend (2015, 2016, 2017)
 Folkelarmprisen i klassen tradisjonelt samspill for Slåttespel på toradar sammen med Leif Ingvar Ranøien og Tom Willy Rustad (2015)
 Kulturprisen i Løten kommune (2016)
 Folkelarmprisen i klassen solo for Løten 2018 sammen med Thomas Nilssen (2018)
 INTRO-folk fra FolkOrg (2018)

Diskografi 
 Slåttespel på toradar (LMP 2015) (Sammen med Tom Willy Rustad og Leif Ingvar Ranøien)
 Premiér (Ta:lik 2017) - Solo
EDGE (Ta:lik 2018) - med Bjørn Kåre Odde
Løten 2018 (Ta:lik 2018) med Thomas Nilssen
Tida og Timen (Fredholms trio 2018) med Fredholms trio

Referanser

Eksterne lenker 
 Hjemmeside

Personer fra Løten kommune
Norske folkemusikere
Norske trekkspillere
Fødsler i 1993